Սաուդյան Արաբիան լրջագույն հավակնություններ ունի սուննիական միջավայրում մեծացնելու իր ազդեցությունը և ստանձնել սուննի աշխարհի առաջնորդի դերը։ Բայց իրավիճակն այնքան է լրջացել, որ սաուդիտները Իսրայելի հետ բաց համագործակցությամբ չափազանց մեծ ռիսկի են գնում՝ քաջ գիտակցելով, որ մուսուլմանական աշխարհում կարող է բողոքի լուրջ ալիք բարձրանալ։ Կարճ ասած՝ Սաուդյան Արաբիային կմեղադրեն հավատուրացության ծանրագույն մեղքի մեջ։ Չնայած այն հանգամանքին, որ շիականությունը, որպես այդպիսին, մոնոլիտ համակարգ չէ և բաժանված է անհաշվելի քանակության ուղղությունների, որոնցում առկա են տարաբնույթ դավանաբանական հակասություններ, բայց Իրանին, այնուամենայնիվ, հաջողվում է համագործակցել դրանց հետ և հանդես գալ որպես բոլոր շիաների շահերի պաշտպան: Այսինքն՝ Մերձավոր և Միջին Արևելքի տարբեր հատվածներում հակասաուդական դաշինքներ ձևավորել։